CELEX: 32011D0843
Language: hu
Date: 2011-12-13 00:00:00
Title: 2011/843/EU: A Bizottság végrehajtási határozata ( 2011. december 13. ) a Spanyol Királyságnak a halászati adatok gyűjtésére, kezelésére és felhasználására vonatkozó nemzeti programjához a 2011. évben nyújtott uniós pénzügyi hozzájárulásról (az értesítés a C(2011) 9318. számú dokumentummal történt)

16.12.2011   
            
            
               HU
            
            
               Az Európai Unió Hivatalos Lapja
            
            
               L 334/29
            
         A BIZOTTSÁG VÉGREHAJTÁSI HATÁROZATA
   (2011. december 13.)
   a Spanyol Királyságnak a halászati adatok gyűjtésére, kezelésére és felhasználására vonatkozó nemzeti programjához a 2011. évben nyújtott uniós pénzügyi hozzájárulásról
   (az értesítés a C(2011) 9318. számú dokumentummal történt)
   (Csak a spanyol nyelvű szöveg hiteles)
   (2011/843/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (1) és különösen annak 24. cikke (1) bekezdésére,
   mivel:
   
               (1)
            
            
               A 861/2006/EK rendelet megállapítja azokat a feltételeket, amelyekkel a tagállamok európai uniós hozzájárulást kaphatnak az adatgyűjtési és -kezelési nemzeti programjuk végrehajtása során felmerült kiadások fedezésére.
            
         
               (2)
            
            
               Az ilyen programokat a halászati ágazatban az adatok gyűjtésére, kezelésére és felhasználására szolgáló közösségi keretrendszer létrehozásáról, valamint a közös halászati politika tekintetében a tudományos tanácsadás támogatásáról szóló, 2008. február 25-i 199/2008/EK tanácsi rendelet (2) és a 199/2008/EK tanácsi rendelet alkalmazására vonatkozó részletes szabályok megállapításáról szóló, 2008. július 14-i 665/2008/EK bizottsági rendelet (3) előírásaival összhangban kell összeállítani.
            
         
               (3)
            
            
               A Spanyol Királyság a 199/2008/EK rendelet 4. cikke (4) és (5) bekezdésének megfelelően benyújtotta a 2010–2013-as időszakra vonatkozó nemzeti programját. Ezt a programot a Bizottság 2011-ben a 199/2008/EK rendelet 6. cikke (3) bekezdésével összhangban jóváhagyta.
            
         
               (4)
            
            
               A szóban forgó tagállam a a halászati alapadatok gyűjtése és kezelése során felmerült tagállami kiadások tekintetében a 861/2006/EK tanácsi rendelet végrehajtására vonatkozó részletes szabályok megállapításáról szóló, 2008. november 3-i 1078/2008/EK bizottsági rendelet (4) 2. cikkének megfelelően benyújtotta a 2011–2013-as időszakra vonatkozó éves költségvetési előrejelzéseit is. A Bizottság az 1078/2008/EK bizottsági rendelet 4. cikkével összhangban, a jóváhagyott nemzeti program figyelembevételével értékelte a tagállamok éves költségvetési előrejelzéseit.
            
         
               (5)
            
            
               Az 1078/2008/EK rendelet 5. cikke előírja, hogy a Bizottságnak jóvá kell hagynia az éves költségvetési előrejelzéseket, valamint a 861/2006/EK rendelet 24. cikkében meghatározott eljárásnak megfelelően és az éves költségvetési előrejelzésekre vonatkozó, az 1078/2008/EK rendelet 4. cikkében említett értékelés eredménye alapján határoznia kell az egyes nemzeti programokhoz nyújtandó éves uniós pénzügyi hozzájárulásról.
            
         
               (6)
            
            
               A 861/2006/EK rendelet 24. cikke (3) bekezdésének b) pontja értelmében az éves pénzügyi hozzájárulás mértékét bizottsági határozatban kell megállapítani. Ugyanezen rendelet 16. cikke előírja, hogy az alapadatok gyűjtését tekintve az uniós pénzügyi intézkedések mértéke nem haladhatja meg a halászati adatok gyűjtésére, kezelésére és felhasználására vonatkozó program végrehajtása során felmerülő tagállami kiadások 50 %-át.
            
         
               (7)
            
            
               Ez a határozat az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (5) 75. cikkének (2) bekezdése szerinti finanszírozási határozatnak minősül.
            
         
               (8)
            
            
               Az e határozatban előírt intézkedések összhangban vannak a Halászati és Akvakultúra-ágazati Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A Spanyol Királyságnak a halászati adatok gyűjtésére, kezelésére és felhasználására a 2011. évben nyújtandó uniós pénzügyi hozzájárulás maximális összegét a melléklet állapítja meg.
   2. cikk
   Ennek a határozatnak a Spanyol Királyság a címzettje.
   
      Kelt Brüsszelben, 2011. december 13-án.
      
         
            a Bizottság részéről
         
         Maria DAMANAKI
         
            a Bizottság tagja
         
      
   
   
      (1)  HL L 160., 2006.6.14., 1. o.
   
      (2)  HL L 60., 2008.3.5., 1. o.
   
      (3)  HL L 186., 2008.7.15., 3. o.
   
      (4)  HL L 295., 2008.11.4., 24. o.
   
      (5)  HL L 248., 2002.9.16., 1. o.
   
      MELLÉKLET
      
         2011–2013-AS NEMZETI PROGRAM
      
      
         TÁMOGATHATÓ KIADÁSOK ÉS A 2011. ÉVI UNIÓS HOZZÁJÁRULÁS MAXIMÁLIS ÖSSZEGE
      
      
                  (in EUR)
               
            
                  Tagállam
               
               
                  Támogatható kiadások
               
               
                  Az uniós hozzájárulás maximális összege
                  (50 %-os mérték)
               
            
                  SPANYOL KIRÁLYSÁG
               
               
                  16 043 361,16
               
               
                  8 021 680,58
               
            
                  ÖSSZESEN
               
               
                  16 043 361,16
               
               
                  8 021 680,58